LET ME IN (TV series)

### Fifth

ความยาวตอน: 42 นาที / ตอนจำนวนตอน:การออกอากาศ: 31 ตุลาคม 2562 - 27 กุมภาพันธ์ 2563

**#LETMEIN** เป็นทีวีซีรีย์ ผลิตโดย STV Studio กล่าวถึงผู้ที่ชอบเล่นโซเชียล จนไม่ระวังตัวและกำลังกลายเป็นเหยื่อของฆาตกรในชีวิตจริง ทุกคืนวันพฤหัสบดี เวลา 21.00 - 22.00 น. เริ่มออกอากาศครั้งแรกในคืนฮาโลวีน 2019

## ภาพรวม

ในยุคที่เทคโนโลยีเป็นส่วนหนึ่งในชีวิตประจำวันของคงทั่วไป ไม่ว่าจะเด็ก วัยรุ่น วัยทำงาน ผู้สูงอายุ ต่างก็ติดโซเชียลกันทั้งนั้น (Social Addict) จนทำให้มีผลสำรวจออกมาว่า ประชากรไทยติดโซเชียลมากกว่า 50% ของทั่วโลก และสิ่งที่ช่วยเพิ่มมูลค่าทางการตลาดด้านกิจการโทรคมนาคมของไทยได้คือ การมีรายการโทรทัศน์อุตสาหกรรมภาพยนต์ วงการเพลง และอื่นๆอีกมากมาย ก็ต่างหันมาทำการโฆษณาผ่านโทรศัพท์มือถือกันทั้งนั้น จนเมื่อการเวลาผ่านไป การใช้แอพโซเชียลมีเดีย ก็มีเกณฑ์การวัดของตัวแอพขึ่้นมาอย่างเช่น การมีผู้ติดตามผ่านทางช่องทางต่างๆที่มีซึ่งจำนวนยอดผู้ติดตามนั้นถือเป็นสิ่งที่เพิ่มมูลค่าให้แก่ตัวบุคคลได้ในปัจจุบัน ซึ่งจะเห็นได้ว่า ผู้คนที่มีผู้ติดตามเป็นจำนวนมากจะถือว่าเป็นคนดัง หรือที่เรียกกันทั่วไปคือ **"เน็ตไอดอล (Net Idol)"** ซึ่งผู้ที่เป็นเน็ตไอดอลจะมีเชื่อเสียงอย่างมากในหมู่เพื่อนๆ และคนทั่วไปต่างรู้จัก เสมือนกับดารา ซึ่งเน็ตไอดอลก็จำเป็นต้องใช้ยอดผู้ติดตามเป็นสิ่งที่ชี้ว่าตัวเองอยู่เหนือกว่า จนทำให้บางคนถึงกับทำในสิ่งที่ผิดหรือสิ่งที่ผู้ติดตามร้องขอลงไป เพื่อให้ได้ยอดที่ต้องการ

การที่ผู้คนหันมาใช้โซเชียลกันอย่างหนัก จนทำให้บางครั้งเรามีอะไรก็ระบายมันลงไปในนั้นทั้งหมดด้วยความรู้เท่าไม่ถึงการณ์ และการที่ผู้คนทั่วไปได้ให้ข้อมูลส่วนตัวหรือแม้กระทั่งเปิดเผยชีวิตความเป็นอยู่ของตัวเองลงไป อาจเป็นภัยที่นำมาสู่ตัวเองได้ เพราะอย่าลืมว่าผู้ติดตามไม่ใช่แค่เพื่อนเราเพียงอย่างเดียว แต่ยังมีกลุ่มคนที่หลากหลายที่ติดตาม ซึ่งใครคนนั้นอาจเป็นภัยต่อคุณก็ได้

## เรื่องย่อ

แพรว เน็ตไอดอล วัย 15 ปี เธอมีชื่อเสียงอย่างมากในโลกโซเชียล การได้โพสต์รูปลงไอจีเป็นสิ่งที่เธอชื่นชอบและทำมันทุกวัน จนการที่เธออัพเดทสถานะตัวเองอยู่ตลอด ก็เป็นช่องโหว่ในการเข้าถึงตัวเธอ เธอมักจะเช็คอินสถานที่ที่เธอไปเป็นประจำ จนบางทีก็มีแฟนคลับตามมาเพื่ออยากเจอ เธอก็ทักทายอย่างเป็นมิตรและด้วยท่าทางที่น่ารักของเธอ จนทำให้เธอมีแฟนเพจของตัวเอง แต่จะมีสักกี่คนที่รู้ว่า เธอนั้นไม่ชอบคนเหล่านี้เอาซะเลย รวมถึงนิสัยจริงๆของเธอก็ไม่ได้เป็นเช่นนี้เหมือนกัน

วันหนึ่ง ขณะที่เธอกำลังเล่น Instagram อยู่กับเพื่อนของเธอ แฟร์ เธอเกิดปวดท้องจึงลุกไปเข้าห้องน้ำ แฟร์จึงแกล้งแพรวเล่นด้วยการไปคอมเมนต์รูปคนอื่น เมื่อเธอกดเข้าไปที่ Direct Message เธอพบข้อความจำนวนมากที่ไม่ได้ตอบ เธอจึงเข้าไปตอบเพื่อแสดงความขอบคุณ ซึ่งหนึ่งใน dm ที่เธอตอบไปนั้นจะนำไปสู่การเจอกับบุคคลคนหนึ่งในอนาคตนั่นเอง

เย็นวันหนึ่งขณะที่เธอกำลังจะกลับบ้าน เธอก็พบกับกลุ่มแฟนคลับที่แอบมารอเจอหน้าโรงเรียนเหมือนเดิม แต่วันนี้เธอเห็นว่ามีผู้ชายคนหนึ่งที่กำลังนอนเจ็บอยู่ เพราะถูกแฟนคลับของเธอรุมกระทืบ เนื่องจากเขาได้เข้ามาบอกว่า เขาสำเร็จความใคร่กับเธอไปเยอะมาก จึงโดนแฟนคลับกระทืบไปตามระเบียบ แต่ด้วยความที่เธอเห็นคนอยู่เยอะจึงแกล้งเล่นบทเป็นนางเอก ช่วยผู้ชายคนนี้ขึ้นมา เขาเป็นคนที่หน้าตาอัปลักษณ์และอ้วน เสมือนกับ โอตะทั่วไป แต่แท้จริงแล้วชายคนนี้คือ **The Fiend** ฆาตกรโรคจิตที่คอยตามฆ่าเหล่า เน็ตไอดอลสาว เนื่องด้วยปูมหลังของเขาที่ประสบพบเจอมา ทำให้เกิดความแค้นและการที่ได้มาเจอเธอทำให้เขารู้สึกตกหลุมรักเธอมาก ในตอนกลางคืน เขาจึงสวมหน้ากากและแอบตามเธอไป เวลาที่เธอไปเที่ยว จนได้เห็นว่าเธอไปนัดเจอกับผู้ชาย จึงเกิดความแค้นและดักฆ่าผู้ชายคนนั้น เสร็จแล้วเขาจึงมุ่งหน้าจะไปฆ่าเธอต่อ แต่เขาจะทำสำเร็จหรือไม่ และแพรวจะหลบหนีจากเขาได้ตลอดรึเปล่า